als_Latn dik_Latn sag_Latn
Nga qershori deri në shtator të rinjtë do të raportojnë nëpërmjet një aplikacioni online.
20 të rinj të përzgjedhur nga gjimnazet e Belshit janë trajnuar për të raportuar si gazetarë në terren në kuadër të projektit “Të rinjtë për Belshin”. Gjimnazistët kryesisht nga vitet e para dhe të dyta kanë marrë bazat e gazetarisë dhe të elementëve përbërës të saj si fotografitë dhe videot për tu bërë të aftë në raportimin nëpërmjet një aplikacioni në kohë reale. Tryezën teknike të organizuar me këtë rast e ka përshëndetur kryetari i bashkisë Belsh Arif Tafani, i cili theksoi se bashkia ka bërë përpjekje në kuadër të transparencës dhe të marrjes së mendimit qytetar. Ai ka vlerësuar idenë e projektit duke kërkuar nga të rinjtë të jenë aktivë dhe të jenë ata sinjalizuesit e parë të gjërave që nuk shkojnë në territorin e kësaj bashkie. Më pas trajnimi ka vijuar me prezantimin e detajeve të projektit nga koordinatorja Fatbardha Nergjoni duke ftuar në këtë mënyrë të rinjtë të jenë pjesë. Për raportimet më të mira do të ketë edhe çmime inkurajuese duke nxitur kështu edhe konkurrencën mes të rinjve. Ndërkohë lidhur me bazat e raportimit ka referuar Fatos Salliu duke trajnuar gjimnazistët si të raportojnë. Mbi teknikat për foto dhe video të mira ka vazhduar trajnimin Besnik Ademi ndërsa për pjesën teknike të raportimit në aplikacion ka shpjeguar detajet Artan Shqau. 20 të rinjtë për 5 muaj do të raportojnë nëpërmjet aplikacionit “Belshi Raporton” të integruar brenda portalit infoelbasani.al nga zona e tyre e banimit për problematika të ndryshme, do të kenë mundësi të komunikojnë drejtpërdrejt me kryetarin e bashkisë, të njihen me vendimet e Këshillit Bashkiak me qëllim për të ushtruar një lloj presioni pozitiv për më shumë transparencë dhe efektshmëri në qeverisjen vendore. Projekti po zbatohet nga INAC “Information Netwok & Active Citizenship” në kuadër të programit CIVILISC: “Instrumentet e Shoqërisë Civile kundër Korrupsionit” mbështetur nga IDM “Instituti për Demokraci dhe Ndërmjetësim” dhe financuar nga Bashkimi Evropian. Infoelbasani.a
als_Latn als_Latn